open-index/open-wikipedia-markdown huggingface dataset:
মুনশি আশরাফ হোসেন

**সাহিত্যরত্ন মুনশি আশরাফ হোসেন** (১৮৯২-১৯৬৫) বাঙালি কবি, গবেষক, পুথি ও লোকসাহিত্য সংগ্রাহক।

## প্রারম্ভিক জীবন
আশরাফ হোসেন ১৮৯২ সালে সিলেটের কমলগঞ্জ থানার রহিমপুর গ্রামে জন্মগ্রহণ করেন। তিনি স্থানীয় মক্তবে শিক্ষা শুরু করেছেন। কওমি মাদ্রাসায় পাঁচ বছর শিক্ষার্জনের পর তিনি মুনশি উপাধি লাভ করেন। কালিপ্রসাদ মধ্য ইংরেজি স্কুলে তিনি তৃতীয় শ্রেণী পর্যন্ত পড়াশোনা করেছেন।

## কর্মজীবন
এর তিন বছর পর ১৯১৮ সালে নিজ গ্রামে তার স্থাপিত প্রাথমিক বিদ্যালয়ে শিক্ষকতা শুরু করেন। ১৯২২ সালে তিনি এই স্কুলের প্রধান শিক্ষক হন। একই বছর শিলচর নর্মাল স্কুল থেকে গুরু ট্রেনিং পরীক্ষায় উত্তীর্ণ হন।

## সাহিত্যিক
আশরাফ হোসেন ১৯১৮ সালে সাহিত্য চর্চা শুরু করেন। বিভিন্ন ম্যাগাজিন ও পত্রিকায় তিনি স্থানীয় সমস্যাদি নিয়ে লেখালেখি করতেন। একই সময়ে লোকসাহিত্য সংগ্রহ নিয়ে উৎসাহিত হন। দীনেশচন্দ্র সেনের *[[পূর্ববঙ্গ-গীতিকা]]* গ্রন্থে তার সংগৃহিত *মণিপুরের লড়াই* সংকলিত হয়েছে।

তিনি ১২টি মৌলিক গ্রন্থ প্রণয়ন করেছেন। এর মধ্যে রয়েছে *আশরাফ দেওয়ানা*, *ভূমিকম্পের কবিতা*, *আদম খাঁ দেওয়ানের গীত* ইত্যাদি। লোকসাহিত্য বিষয়ে তার সম্পাদিত ৩০টি গ্রন্থ রয়েছে যার মধ্যে রয়েছে *দিলকুশ কন্যার বারমাসী*, *শান্তিকন্যার বারমাসী*, *লিলাইর বারমাসী*, *মধুমালার গীত* প্রভৃতি। এছাড়াও তিনি ১৭টি পাঠ্যপুস্তক প্রণয়ন করেছেন। যেমন *মক্তবি বাল্যশিক্ষা*, *সাহিত্য সুধা*, *নববিধান ধারাপাত* ইত্যাদি। মাসিক আল ইসলাহ পত্রিকায় তার রচিত *সিলহটের ইতিহাস* ধারাবাহিকভাবে প্রকাশিত হয়েছে।

## সম্মাননা
সাহিত্যে অবদানের স্বীকৃতি হিসেবে মুর্শিদাবাদ বঙ্গ সাহিত্য মন্ডল ১৯৩৫ সালে তাকে *পুরাতত্ত্ববিদ* উপাধি দেয়। ১৯৪৩ সালে আসাম সরকার তাকে সাহিত্য বৃত্তি প্রদান করে। ১৯৫২ সালে নিখিল বঙ্গ সাহিত্য সংঘ তাকে *সাহিত্যরত্ন* ও *কাব্যবিনোদ* উপাধি দেয়। ১৯৬৫ সালে পাকিস্তান সরকার তাকে *তমগা-ই-কায়েদে আজম* উপাধি প্রদান করে। বাংলা একাডেমি তাকে আর্থিক সহায়তা প্রদান করেছিল।

## মৃত্যু
আশরাফ হোসেন ১৯৬৫ সালের ২৪ জানুয়ারি নিজ গ্রামে মৃত্যুবরণ করেন।

## তথ্যসূত্র

বিষয়শ্রেণী:১৯৬৫-এ মৃত্যু
বিষয়শ্রেণী:১৮৮২-এ জন্ম
বিষয়শ্রেণী:২০শ শতাব্দীর বাংলাদেশী কবি
বিষয়শ্রেণী:১৯শ শতাব্দীর বাঙালি কবি
বিষয়শ্রেণী:বাংলাদেশী সুন্নি মুসলিম
বিষয়শ্রেণী:২০শ শতাব্দীর মুসলিম
বিষয়শ্রেণী:২০শ শতাব্দীর বাঙালি
বিষয়শ্রেণী:বাংলা ভাষার কবি
বিষয়শ্রেণী:বাঙালি পুরুষ কবি
বিষয়শ্রেণী:মুসলিম কবি
অলিম্পিকে মরক্কো

**[[মরোক্কো]]** প্রথম অলিম্পিক গেমসে অংশগ্রহণ করে ১৯৬০ সালে এবং তার পরের ১৯৮০ মস্কো গেমস বাদে সকল গ্রীষ্মকালীন অলিম্পিক গেমসে অংশগ্রহণ করেছে। ১৯৮০ গ্রীষ্মকালীন অলিম্পিক মরোক্কো যুক্তরাষ্ট্রের নেতৃত্বে বয়কট করেছিল। এছাড়া মরোক্কো ১৯৭৬ গ্রীষ্মকালীন গেমস আফ্রিকান বয়কটের অংশ হিসাবে বয়কট করে, যাতে তার পাঠানো প্রতিনিধিদের ফিরিয়ে নেয়।

শীতকালীন অলিম্পিক গেমসে মরোক্কোর অভিষেক হয় ১৯৬৮ সালে। তারপর থেকে মরোক্কো অনিয়মিত ভাবে ৬টি শীতকালীন অলিম্পিক গেমসে অংশগ্রহণ করেছে।

মরোক্কোর ক্রীড়াবিদগন গ্রীষ্মকালীন অলিম্পিকে ২২টি পদক জিতেছে। সবচেয়ে বেশি পদক জিতেছে দৌড়বাজীতে। শীতকালীন অলিম্পিকে কোন পদক জিততে পারেনি।

মরোক্কোর জাতীয় অলিম্পিক কমিটি ১৯৫৯ সালে গঠিত এবং একই বছর আন্তর্জাতিক অলিম্পিক কমিটি কর্তৃক স্বীকৃত হয়।

## পদক তালিকা

### গেমস অনুযায়ী পদক

### ক্রীড়া অনুযায়ী পদক

## আরও দেখুন
* প্যারালিম্পিকে মরোক্কো
* আফ্রিকান গেমসে মরোক্কো

## বহিঃসংযোগ
* 
* 
* 
* 

বিষয়শ্রেণী:অলিম্পিকে মরোক্কো
কমলা দাশগুপ্ত

**কমলা দাশগুপ্ত** (১১ই মার্চ ১৯০৭ – ১৯শে জুলাই ২০০০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী ও সাহিত্যিক

## জন্ম
কমলা দাশগুপ্ত ১৯০৭ সালে ঢাকার বিক্রমপুরে এক বৈদ্য পরিবারে জন্মগ্রহণ করেন। ১৯২৪ সনে তিনি ঢাকার ব্রাহ্মবালিকা শিক্ষালয় থেকে প্রবেশিকা পাশ করেন। এর পরে তার পরিবার কলকাতায় গমন করে। কলকাতায় তিনি বেথুন কলেজে ভর্তি হন। ১৯২৮ সনে বেথুন কলেজ থেকে বি.এ ডিগ্রি লাভ করেন এবং পরে কলকাতা বিশ্ববিদ্যালয়ের অধীনে ইতিহাসে এম.এ পাস করেন।

## রাজনৈতিক জীবন
এম.এ শ্রেণির ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দল এর কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। তিনি বিপ্লবী দীনেশ মজুমদারের কাছে লাঠিখেলা শিখতে আরম্ভ করেন। ১৯২৯ সালে যুগান্তর দলের নেতা রসিকলাল দাসের প্রেরণায় গান্ধীর অহিংসবাদ ছেড়ে সশস্ত্র সংগ্রামের জন্য যুগান্তর দলে যোগ দেন। সহপাঠী হিসাবে ছিল কল্যাণী দাস। তিনি বীণা দাসকে রিভলবার সরবরাহ করেন যা দিয়ে তিনি ফেব্রুয়ারি ১৯২২ সালে গভর্নর স্ট্যানলি জ্যাকসনকে হত্যার চেষ্টা করেন। তিনি বোমা হামলার সাথে জড়িত থাকার কারণে বেশ কয়েকবার গ্রেফতার হন কিন্তু প্রমাণের অভাবে প্রত্যেক সময় মুক্তি পান। ১৯৩২-৩৮ তিনি প্রেসিডেন্সি ও হিজলী বন্দী নিবাসে আটক থাকেন। হিজলি বন্দি নিবাসে বন্দি থাকা অবস্থায় তিনি ম্যালেরিয়ায় আক্রান্ত হন।

১৯৩০ সালে তিনি বাড়ি ছেড়ে দরিদ্র নারীদের জন্য একটি হোস্টেলের ম্যানেজার হিসেবে চাকরি নেন। সেখানে তিনি বিপ্লবীদের জন্য বোমা ও বোমা তৈরির সরঞ্জাম সংরক্ষণ করতেন এবং বহন করে আনতেন। ভারত ছাড়ো আন্দোলনে যোগ দিয়েও কারাবাস করেছেন তিন বছর (১৯৪২-৪৫)। দাংগা বিধ্বস্ত নোয়াখালী তে ত্রানের কাজ করেছেন এই বিপ্লবী।

## প্রকাশিত গ্রন্থ
কর্মজীবনে শিক্ষকতা ছাড়াও *মন্দিরা* পত্রিকা সম্পাদনা করতেন কমলা দাশগুপ্ত। দেশ ভাগের পরে লিখেছিলেন তার আত্মজীবনী *রক্তের অক্ষরে* যা ১৯৫৪ সালে প্রকাশিত হয়। তিনি পরে লিখেছিলেন *[[স্বাধীনতা সংগ্রামে বাংলার নারী]]* (১৯৬৩) নামে আরো একটি গবেষণামূলক গ্রন্থ। গ্রন্থ দুটিতে তার বিপ্লবী ও রাজনৈতিক জীবনের নানা বিষয় উঠে এসেছে।

## মৃত্যু
কমলা দাশগুপ্ত ২০০০ সালের ১৯ জুলাই মৃত্যুবরণ করেন।

## তথ্যসূত্র

বিষয়শ্রেণী:১৯০৭-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:২০০০-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:ঢাকা জেলার ব্যক্তি
বিষয়শ্রেণী:নারী বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:মুন্সীগঞ্জের বিপ্লবী
বিষয়শ্রেণী:ঢাকার ব্যক্তি
বিষয়শ্রেণী:বেথুন কলেজের প্রাক্তন শিক্ষার্থী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:বিক্রমপুরের ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
জামাই ৪২০

**জামাই ৪২০** প্রখ্যাত পরিচালক রবি কিনাগী পরিচালিত, শ্রী ভেঙ্কটেশ ফিল্মস এবং সুরিন্দর ফিল্মস প্রযোজিত ২০১৫ সালের একটি ভারতীয় বাংলা চলচ্চিত্র। এতে অভিনয় করেন সোহম চক্রবর্তী, হিরণ চট্টোপাধ্যায়, অঙ্কুশ হাজরা, মিমি চক্রবর্তী, পায়েল সরকার, নুসরাত জাহান । এই ছবিটি ২০১৫ সালের ২২শে মে মুক্তি পায়।

## শ্রেষ্ঠাংশে

* সোহম চক্রবর্তী - শান
* হিরণ চট্টোপাধ্যায় - বিজয় পালকিওয়ালা
* অঙ্কুশ হাজরা - জয় চৌধুরী
* মিমি চক্রবর্তী - টিনা রায়
* পায়েল সরকার - জুলি
* নুসরাত জাহান - প্রিয়াঙ্কা ঢালী
* *[[বিশ্বজিৎ চক্রবর্তী]]* - চরণদাস পালকিওয়ালা, বিজয়-র বাবা
* *[[মৌসুমী সাহা]]* - বিজয়-র মা
* *[[শঙ্কর চক্রবর্তী]]* - রাঘব রায়, টিনা-র বাবা
* *[[খরাজ মুখার্জী]]* - রাজবল্লভ চৌধুরী, জয়-র বাবা
* *[[মানসী সিনহা]]* - জয়-র মা
* *সুপ্রিয় দত্ত* - ধনকৃষ্ণ ঢালী, প্র‌িয়াঙ্কা-র বাবা
* *শান্তিলাল মুখোপাধ্যায়* - পটলা পদা, জুলি-র দাদা
* *বিশ্বনাথ বসু* - সুমন্ত বাটলিওয়ালা
* *প্রদীপ ধর* - হোটেল ম্যানেজার 
* *মেঘনা হালদার* - তনুকা সেন
* *সব্যসাচী চক্রবর্তী* (কথক)

## সংগীত

## তথ্যসূত্র

## বহিস্থ লিংক
* 

বিষয়শ্রেণী:রবি কিনাগী পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
পাঞ্জাবীর জন্য সাহিত্য অকাদেমি পুরস্কার বিজয়ীদের তালিকা

১৯৫৫ সাল থেকে প্রতি বছর সাহিত্য অকাদেমী কর্তৃক সাহিত্য অকাদেমী পুরস্কার দেওয়া হয়। এটি  ভারতের ন্যাশনাল একাদেমি, লেখক ও তাদের কাজ, ভারতীয় সাহিত্যে  বিশেষত পাঞ্জাবী সাহিত্য উন্নয়নে তাদের অসামান্য অবদানের জন্য, সেইসাথে অনুবাদের জন্য প্রদান করেন। ভারতে জ্ঞানপীঠ পুরস্কারের পর এটি দ্বিতীয় সর্বোচ্চ সাহিত্য পুরস্কার। ১৯৫৭, ১৯৫৮, ১৯৬০, ১৯৬৬ সালে কোন পুরস্কার দেওয়া হয় নি।****

## প্রাপকদের তালিকা

## তথ্যসূত্র

বিষয়শ্রেণী:ভারতীয় সাহিত্য পুরস্কার
বিষয়শ্রেণী:ভারতীয় সাহিত্য
বিষয়শ্রেণী:সাহিত্য অকাদেমী
বিষয়শ্রেণী:সাহিত্য পুরস্কার
বিষয়শ্রেণী:পাঞ্জাবি ভাষার লেখক
বিষয়শ্রেণী:পাঞ্জাবি সাহিত্য
পারব না আমি ছাড়তে তোকে

***পারব না আমি ছাড়তে তোকে*** ২০১৫ সালের একটি বাংলা রোমান্টিক চলচ্চিত্র। এটি পরিচালনা করেন রাজ চক্রবর্তী এবং প্রযোজনায় শ্রী ভেঙ্কটেশ ফিল্মস ও সুরিন্দর ফিল্মস।

## শ্রেঠাংশে
* *[[বনি সেনগুপ্ত]]* - শিবনাথ (শিবু)
* *[[কৌশানি মুখার্জী]]* - অপর্ণা (অপু)
* *[[খরাজ মুখার্জী]]* - অপুর বাবা
* *[[মৌসুমী সাহা]]* - অপুর মা
* *[[তুলিকা বসু]]* - শিবুর মা
* *[[স্বস্তিকা দত্ত]]* - কবিতা
* *[[মানসী সিনহা]]* - হাবুলের মা
* *পিঙ্কি ব্যানার্জি* - ললিতা

## সঙ্গীত

## তথ্যসূত্র

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৬-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:রাজ চক্রবর্তী পরিচালিত চলচ্চিত্র
বহড়ু

**বহড়ু** হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার জয়নগর ১ ব্লকের অন্তর্গত একটি শহর। এই শহরটি জয়নগর থানার আওতাধীন।

## ইতিহাস
বহড়ু দক্ষিণবঙ্গের এক প্রাচীন জনপদ। রায়মঙ্গল কাব্যে উল্লেখ আছে 'বড়ুক্ষেত্র'-এর। মধ্যযুগের 'বড়ুক্ষেত্র' আজকের বহড়ু গ্রাম ও বহড়ুক্ষেত্র গ্রাম পঞ্চায়েত। ঊনবিংশ শতকের প্রথম ভাগে জনৈক নন্দকুমার বসু ইস্ট ইন্ডিয়া কোম্পানির লবণ বিভাগের দেওয়ান নিযুক্ত হন ও বহড়ুর জমিদারী লাভ করেন। তিনি কিছুকাল রাজপুতানার জয়পুর রাজ্যেরও দেওয়ান ছিলেন। সেই সময় তিনি বৃন্দাবনের তিন প্রধান দেবতা গোবিন্দ, গোপীনাথ ও মদনমোহনের জন্য তিনটি মন্দির নির্মাণ করার অনুমতি চান জয়পুরের রাজার কাছে। জয়পুরের রাজার অনুমতি পেয়ে ১৮১৯ থেকে ১৮২১ সালের মধ্যে তিনি জয়পুরে তিনটি মন্দির নির্মাণ করেন। এরপর তিনি স্থির করেন যে তার বৃদ্ধা মায়ের জন্য বহড়ুতেই মথুরা-বৃন্দাবন স্থাপন করবেন। সেই মত তিনি জয়পুর রাজ্যের চুনার থেকে পাথর ও স্থপতি আনিয়ে বহড়ুতে শ্যামসুন্দরের মন্দির নির্মাণ করেন। ১৮২৫ সালে মন্দিরের গাত্রে দেওয়ালচিত্র অঙ্কন করেন বর্ধমান জেলার দাঁইহাটের শিল্পী গঙ্গারাম ভাস্কর। পরবর্তীকালে বসু পরিবার বহড়ুতে পাঁচটি শিব মন্দির নির্মাণ করেন।

## ভৌগোলিক বিবরণ
বহড়ু গ্রামটি জয়নগর মজিলপুর শহরের পাঁচ কিলোমিটার উত্তরে অবস্থিত। এটি সড়কপথে কুলপি রোড ও রেলপথে শিয়ালদহ-নামখানা লাইন দ্বারা দক্ষিণ চব্বিশ পরগণা জেলার অন্যান্য স্থান ও কলকাতার সাথে সুসংযুক্ত।

## শিক্ষা
১৮৫৬ সালে স্থাপিত বহড়ু উচ্চ বিদ্যালয় একটি বাংলা মাধ্যমের সরকারী সহশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৯৫৪ সালে স্থাপিত বহড়ু উচ্চ বালিকা বিদ্যালয় একটি বাংলা মাধ্যমের সরকারী স্ত্রীশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৮৬০ সালে স্থাপিত হয় বহড়ু বালিকা মুক্ত প্রাথমিক বিদ্যালয়। এটি একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব ক্রীড়াঙ্গণ আছে ও মিড ডে মিলের ব্যবস্থা আছে। ২০০১ সালে প্রতিষ্ঠিত বহড়ু দীঘিরপাড় মুক্ত প্রাথমিক বিদ্যালয় একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব গ্রন্থাগার ও ক্রীড়াঙ্গণ আছে ও মিড ডে মিলের ব্যবস্থা আছে। ১৯৯৮ সালে স্থাপিত বহড়ু চিলড্রেন্‌স্‌ অ্যাকাডেমি একটি বাংলা মাধ্যমের বেসরকারী প্রাথমিক সহশিক্ষা প্রতিষ্ঠান। এছাড়া দীঘিরপাড়ে একটি অস্বীকৃত মাদ্রাসা আছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলা
বিষয়শ্রেণী:জয়নগর মজিলপুরের পাড়া
বিষয়শ্রেণী:দক্ষিণ চব্বিশ পরগনা জেলার শহর ও নগর
বিষয়শ্রেণী:কলকাতা মহানগর অঞ্চল
গ্র্যান্ড হায়াত দুবাই

**গ্র্যান্ড হায়াত দুবাই** হচ্ছে সংযুক্ত আরব আমিরাতের দুবাইয়ে অবস্থিত একটি হোটেল। এটি ২০০৩ সালে প্রতিষ্ঠিত হয়। ঐ সময়ে ৬৭৪ রুম নিয়ে গঠিত এটি ছিল দুবাইয়ের সবচেয়ে বড় হোটেল। হোটেলটিতে আরবীয় খাদ্য পরিবেশন করা হয়। গ্র্যান্ড হায়াত হোটেল হায়াত হোটেল কর্পোরেশন হোটেল গুলির মধ্যে অন্যতম।
 
হোটেলটিতে একটি আভ্যন্তরীণ অতিবৃষ্টি অরণ্য রয়েছে।

## রেস্টুরেন্ট
*আওতার: 
*ম্যানহ্যাটন গ্রিল
*আন্দিয়ামো!:ইতালীয় খাবার
*দ্য মার্কেট ক্যাফে
*পেপারক্র্যাব: এশীয় এবং সিঙ্গাপুরীয় খাবার
*ইজ: ভারতীয় তান্দুর খাবার
*ওক্স: এশীয় মেন্যু
*সুশি: জাপানি খাবার
*ভিনোটেকা: ওয়াইন বার
*আল নাখিল লাউঞ্জ
*কুজ: জাজ বার
*পুলসাইড রেস্টুরেন্ট
*পানিনি: ইতালীয় ক্যাফে ও দেলি

## তথ্যসূত্র

## বহিঃসংযোগ
* Grand Hyatt Dubai web site 
* Awtar restaurant website

বিষয়শ্রেণী:দুবাইয়ের হোটেল
বিষয়শ্রেণী:হায়াত হোটেলস এন্ড রিসোর্টস
অলিম্পিকে দক্ষিণ আফ্রিকা

**[[দক্ষিণ আফ্রিকা]]** প্রথম অলিম্পিক গেমসে অংশগ্রহণ করে ১৯০৪ সালে এবং ১৯৬০ সাল পর্যন্ত সকল গ্রীষ্মকালীন গেমসে অংশগ্রহণ করেছে। ১৯৬০ সালে শীতকালীন অলিম্পিকে দক্ষিণ আফ্রিকার অভিষেক হয়। কিন্তু ১৯৬৪ থেকে ১৯৮৮ পর্যন্ত ও শীতকালীন অলিম্পিকে ১৯৯২ পর্যন্ত অংশগ্রহণ করেনি। ১৯৯২ গ্রীষ্মকালীন অলিম্পিক ও ১৯৯৪ শীতকালীন অলিম্পিক থেকে দক্ষিণ আফ্রিকা পুনরায় নিয়মিত অংশগ্রহণ শুরু করে।

দক্ষিণ আফ্রিকার ক্রীড়াবিদগন গ্রীষ্মকালীন অলিম্পিক গেমসে ৭৮টি পদক জিতলেও শীতকালীন অলিম্পিক গেমসে কোন পদক জিততে পারেনি।

## পদক তালিকা

### গ্রীষ্মকালীন গেমস অনুযায়ী পদক

### ক্রীড়া অনুযায়ী পদক

## আরও দেখুন
* প্যারালিম্পিকে দক্ষিণ আফ্রিকা
* অলিম্পিক গেমসে দক্ষিণ আফ্রিকার পতাকাবাহীদের তালিকা

## বহিঃসংযোগ
* 
* 
* 
* 


বিষয়শ্রেণী:দক্ষিণ আফ্রিকার জাতীয় ক্রীড়া দল
সিরিন বিনতে শামউন

**সিরিন বিনতে শামউন** প্রথম জীবনে ছিলেন একজন মিসরীয় কিবতি খ্রিস্টান। রাজা মুকাওকিস ৬২৮ খ্রিস্টাব্দে সিরিন বিনতে শামউন এবং তার বোন মারিয়া কিবতিয়াকে নবী মুহাম্মাদ (ছাল্লাল্লাহু আলাইহি ওয়া সাল্লাম)-এর কাছে উপহার হিসেবে প্রেরণ করেন। তারা দু'জনই তখন ইসলাম গ্রহণ করেন।  ইসলামের মহাকবি হাসসান বিন সাবিতের সঙ্গে তার বিবাহ হয়। তাদের এক পুত্রের নাম আব্দুর রহমান ইবন হাসসান।

## আরও দেখুন
* অনারব সাহাবীদের তালিকা
* সাহাবা

## নোট

## তথ্যসূত্র
* Tabari (1997). Vol. 8 of the *[[তারিখুল রসুল ওয়াল মুলুক|Tarikh al-Rusul wa al-Muluk]]*. State University of New York Press.

বিষয়শ্রেণী:৭ম শতাব্দীতে জন্ম
বিষয়শ্রেণী:৭ম শতাব্দীতে মৃত্যু
বিষয়শ্রেণী:নারী সাহাবা
বিষয়শ্রেণী:মিশরীয় ক্রীতদাস
বিষয়শ্রেণী:অনারব সাহাবা
আবু উমামাহ আল-বাহিলি

**আবু উমামাহ** বা **সুদাই ইবনে আজলান ইবন ওয়াহহাব** বা **আবু উমামাহ আল-বাহিলি** (৭০০ খ্রিঃ, সিরিয়া) ছিলেন মুহাম্মাদ -এর একজন সাহাবী।

## জন্ম ও পরিচয়
**আবু উমামা** একজন বিশিষ্ট হাদিস বর্ণনাকারী সাহাবা। যিনি মুহাম্মাদ এর মৃত্যু পরবর্তী সময়ে সিরিয়াতে স্থানান্তর হয়ে এবং সেখানে স্থায়ী বাসিন্দা হয়েছিলেন। তিনি আলী -এর সাথে সিফফিনের যুদ্ধে অংশগ্রহণ করেন এবং সিরিয়াতে স্থায়ী হন। সহিহ বুখারি ও মুসলিমের ২৫০ টি হাদিসের সাথে তার সংযুক্ততা পাওয়া যায়।

## মৃত্যু
আবু উমামা ৮১ হিজরিতে ৭০০ খ্রিষ্টাব্দে সিরিয়ার হোমস নগরীতে মৃত্যু বরণ করেন। তিনি সিরিয়াতে মৃত্যুবরণকারী শেষ সাহাবী ছিলেন।

বিষয়শ্রেণী:৭০০-এ মৃত্যু
বিষয়শ্রেণী:পুরুষ সাহাবা
বিষয়শ্রেণী:হাদিস বর্ণনাকারী সাহাবা
বিষয়শ্রেণী:৭ম শতাব্দীতে জন্ম
প্লাজা হোটেল

**প্লাজা হোটেল ** নিউইর্য়কের ম্যানহ্যাটন মিডটাউনে অবস্থিত একটি গুরুত্বপূর্ণ হোটেল। এটি নিউইর্য়কের গুরুত্বপূর্ণ ল্যান্ডমার্ক হিসেবে চিহ্নিত হয়। এই ২০তল ভবনটি একটি বিলাসবহুল হোটেল এবং ঐতিহ্যবাহী ভবন। এর বর্তমান মালিক কাতারের কাটারা হসপিটালিটি।

## তথ্যসূত্র

## বহিঃসংযোগ

*
*The Plaza: 768 Fifth Avenue, detailed building information, building ratings, pros and cons
*The Plaza Hotel, New York Architecture images
*Images, descriptions, and reviews of The Plaza

বিষয়শ্রেণী:১৯০৭-এ নিউ ইয়র্ক সিটিতে প্রতিষ্ঠিত
বিষয়শ্রেণী:১৯০৭-এ প্রতিষ্ঠিত হোটেল
বিষয়শ্রেণী:ম্যানহাটনের জাতীয় ঐতিহাসিক ভূ-চিহ্ন
বিষয়শ্রেণী:ম্যানহাটনের গগনচুম্বী হোটেল
বিষয়শ্রেণী:ম্যানহাটনের আবাসিক ভবন
বিষয়শ্রেণী:আমেরিকার ঐতিহাসিক হোটেল
জেন জ্যাকবস

**জেনিফার মেরি "জেন" জ্যাকবস** (; জন্ম: ৮ মার্চ, ১৯৫৬ - মৃত্যু: ২১ জুলাই, ২০১৬) দক্ষিণ অস্ট্রেলিয়ার অ্যাডিলেডে জন্মগ্রহণকারী বিশিষ্ট অস্ট্রেলীয় প্রমিলা আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন **জেন জ্যাকবস**। দলে তিনি মূলতঃ অল-রাউন্ডার ছিলেন। মাঝারি সারির ডানহাতি ব্যাটসম্যানের দায়িত্ব পালনের পাশাপাশি ডানহাতে অফ স্পিন বোলার হিসেবেও ভূমিকা রেখেছেন। ঘরোয়া ক্রিকেটে ভিক্টোরিয়া ও দক্ষিণ অস্ট্রেলিয়ার পক্ষে খেলেছেন তিনি।

## খেলোয়াড়ী জীবন
সমগ্র খেলোয়াড়ী জীবনে সাতটি টেস্ট ও তেরোটি ওডিআইয়ে জাতীয় দলের প্রতিনিধিত্ব করেন তিনি। ১৯ জানুয়ারি, ১৯৭৯ তারিখে নিউজিল্যান্ডের বিপক্ষে তার টেস্ট অভিষেক ঘটে। টেস্টে সর্বমোট ১৩৬ রান তোলেন; তন্মধ্যে ৪৮ তার সর্বোচ্চ সংগ্রহ ছিল ও ৮ উইকেট দখল করেন। কয়েক বছর বাদে ১০ জানুয়ারি, ১৯৮২ তারিখে ভারতের বিপক্ষে ওডিআই অভিষেক ঘটে তার। ২৩৫ রান তোলার পাশাপাশি ৩ উইকেট পেয়েছিলেন তিনি। এছাড়াও, ১৯৮২ সালের ক্রিকেট বিশ্বকাপের দ্বিতীয় শিরোপা জয়ী অস্ট্রেলিয়া দলের সদস্য ছিলেন তিনি।

১৯৮৩-৮৪ মৌসুমে ভারতে সফলতম সফরের অবতারণা করেন। ওডিআইয়ে ৪-০ ব্যবধানে জয় পায় তার দল এবং চার টেস্টের সিরিজের সবগুলোই ড্রয়ে পরিণত হয়েছিল। এ সফরেই ওডিআইয়ে নিজস্ব সেরা বোলিং পরিসংখ্যান ২/৩৫ ও টেস্টে ৪/৭২ লাভ করেন এবং টেস্টে ব্যক্তিগত সর্বোচ্চ ৪৮ রান তোলেন।

## দেহাবসান
২১ জুলাই, ২০১৬ তারিখে তার দেহাবসান ঘটে। তার মৃত্যুতে ক্রিকেট অস্ট্রেলিয়ার প্রধান নির্বাহী জেমস সাদারল্যান্ড গভীর দুঃখ প্রকাশ করে সমবেদনা প্রকাশ করেন।

## তথ্যসূত্র

## আরও দেখুন
* কারেন রোল্টন
* মহিলা ক্রিকেট বিশ্বকাপ
* অস্ট্রেলিয়া জাতীয় মহিলা ক্রিকেট দল

## বহিঃসংযোগ
* Jen Jacobs at CricketArchive
* Jen Jacobs at southernstars.org.au

বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:১৯৫৬-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:সাউথ অস্ট্রেলিয়ান স্কর্পিয়ন্সের ক্রিকেটার
বিষয়শ্রেণী:ভিক্টোরিয়ান স্পিরিটের ক্রিকেটার
বিষয়শ্রেণী:অ্যাডিলেড থেকে আগত ক্রিকেটার
বিষয়শ্রেণী:দক্ষিণ অস্ট্রেলিয়ার নারী ক্রীড়াবিদ
বিষয়শ্রেণী:২০শ শতাব্দীর অস্ট্রেলীয় নারী ক্রীড়াবিদ
চণ্ডীগড় ইঞ্জিনিয়ারিং কলেজ

**চণ্ডীগড় ইঞ্জিনিয়ারিং কলেজ** (বা **সি.ই.সি**) ভারতের চণ্ডীগড়ের নিকট মোহালিতে *চন্ডিগড় কলেজ সমুদয়ের* লান্দ্রান ক্যাম্পাসে একটি ইঞ্জিনিয়ারিং কলেজ এবং স্নাতক কোর্সের জন্য পাঞ্জাব প্রযুক্তিগত বিশ্ববিদ্যালয়ের মান্যতা প্রাপ্ত একটি কলেজ৷ লান্দ্রানে ক্যাম্পাস নির্মাণের এক বছর পর, ২০০২ সালে চণ্ডীগড় ইঞ্জিনিয়ারিং কলেজ প্রতিষ্ঠিত হয়। এটি পাঞ্জাবের অন্যতম সর্বোত্তম ইঞ্জিনিয়ারিং কলেজ।

## পরিকাঠামো
লান্দ্রান ক্যাম্পাসেের ৯টি কলেজের অন্যতম কলেজ **চণ্ডীগড়  ইঞ্জিনিয়ারিং কলেজ** যেটি  ক্যাম্পাসেের অন্যতম বিশিষ্ট কলেজ । কলেজটি চারটি ব্লকে বিভক্ত। প্রতিটি ব্লকে কলেজের বিভিন্ন বিভাগ আছে।
* ব্লক ১: ইলেকট্রনিক্স এবং কমিউনিকেশন ইঞ্জিনিয়ারিং
* ব্লক ২: মেকানিক্যাল ইঞ্জিনিয়ারিং
* ব্লক ৩: কম্পিউটার বিজ্ঞান ও তথ্য প্রযুক্তি.
* ব্লক ১৩: ফলিত বিজ্ঞান.
২৬ এপ্রিল ২০০৪ সালে, থেকে অ্যাক্রেডিটেশন সিস্টেম অফ অস্ট্রেলিয়া এবং নিউজিল্যান্ড থেকে সিইসি ISO-9001:2000 সার্টিফিকেট প্রাপ্ত করে।

## এন বি এ স্বীকৃতি
চন্ডীীগড়, ইঞ্জিনিয়ারিং কলেজ হয়েছে এ আই সি টি ই দ্বারা প্রতিষ্ঠিত ন্যাশনাল বোর্ড অফ আক্রিডিএসান  দ্বারা মান্যতা প্রাপ্ত।

## কোর্স
* এম. টেক (কম্পিউটার বিজ্ঞান ও প্রকৌশল)
* এম. টেক  (সিস্টেম সফটওয়ার)
* এম. টেক  (তথ্য প্রযুক্তি)
* এম. টেক (তথ্য নিরাপত্তা)
* এম. টেক  (ইলেকট্রনিক্স এন্ড কমিউনিকেশন ইঞ্জিনিয়ারিং)
* এম. টেক  (ভি এল এস আই)
* এম. টেক  (মেকানিক্যাল ইঞ্জিনিয়ারিং)
* বি. টেক (কম্পিউটার বিজ্ঞান ও প্রকৌশল)
* বি. টেক  (তথ্য প্রযুক্তি)
* বি. টেক  (ইলেকট্রনিক্স এন্ড কমিউনিকেশন ইঞ্জিনিয়ারিং)
* বি. টেক  (মেকানিক্যাল ইঞ্জিনিয়ারিং)
* এম.বি.এ (মাস্টার্স অব বিজনেস অ্যাডমিনিস্ট্রেশন)
* এম.সি.এ (মাস্টার অব কম্পিউটার অ্যাপ্লিকেশন)

## র‍্যাঙ্কিং
* ডাটাকোয়েস্ট ২০১৫ সার্ভে অনুযায়ী,  কলেজটি  ভারতের শীর্ষ ইঞ্জিনিয়ারিং কলেজেের মধ্যে ৮০০তম স্থান প্রাপ্ত। 
* ইঞ্জিনিয়ারিং কলেজটি  "খ" শ্রেণীভুক্ত এবং ভারতের ১০টি শীর্ষ ইঞ্জিনিয়ারিং কলেজেের মধ্যে দ্বিতীয়। (ব্যবসা ও ব্যবস্থাপনা ক্রনিকলেে).

## নিয়োগ
প্রত্যেক বছর চাকরি নিয়োগের জন্য, বহু ভালো কোম্পানি যথা ইনফোসিস, উইপ্রো, আই গেট, মাইক্রোসফট,গুগল, এইচসিএল, বিড়লা সফট,এল এন্ড টি ইনফোটেক, টাটা মোটর, ফ্রি স্কেল, কাডেন্স, আট্রেন্টা, ডেল, পোলারিস, স্যাপ ল্যাবস, অ্যাডোবি সিস্টেম, পেরট সিস্টেম,আইরিস সফটওয়্যার, সিট্রিক্স সিস্টেম, ওরাকল, সান মাইক্রোসিস্টেম, কগ্নিজান্ট, এয়ারটেল, ডিলয়েট, আইবিএম ইত্যাদি.  ক্যাম্পাসেে আসেন।  গড় প্যাকেজ -  প্রায়.৩.৭৫ লক্ষ টাকা প্রতি বছর, সর্বোচ্চ বেতন দেওয়া হয় ২৯ লক্ষ টাকা প্রতি বছর।

## তথ্যসূত্র

## বহিঃসংযোগ
* চন্ডিগড় ইঞ্জিনিয়ারিং কলেজ ওয়েবসাইট
* চন্ডিগড় গ্রুপ কলেজ Jhanjeri
* https://web.archive.org/web/20160710131636/http://www.cgc.edu.in/chandigarh-engineering-college.html

বিষয়শ্রেণী:বিশ্ববিদ্যালয় ও মহাবিদ্যালয়
বিষয়শ্রেণী:ভারতের শিক্ষাপ্রতিষ্ঠান
বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান
অলিম্পিকে ফিলিপাইন

**[[ফিলিপাইন]]** অলিম্পিক গেমসে প্রথম ক্রীড়াবিদ পাঠায় ১৯২৪ সালে। ফিলিপাইন দক্ষিণ-পূর্ব এশিয়ার প্রথম দেশ হিসাবে অলিম্পিক গেমসে প্রতিদ্বন্দ্বিতা করে এবং পদক জিতে। ১৯৮০ গেমসে যুক্তরাষ্ট্রের নেতৃত্বে বয়কট করা ছাড়া গ্রীষ্মকালীন অলিম্পিকের সকল গেমসে অংশগ্রহণ করেছে। শীতকালীন অলিম্পিক গেমসে ফিলিপাইন ১৯৭২ সালে প্রথম অংশগ্রহণ করে এবং অনিয়মিত ভাবে ৪টি আসরে অংশ নিয়েছে। ১৯৭২ শীতকালীন অলিম্পিকে ফিলিপাইন দুজন আলপাইন স্কিইয়ার পাঠিয়েছিল।

ফিলিপাইনের ক্রীড়াবিদগন গ্রীষ্মকালীন অলিম্পিকে ৯টি পদক জিতেছে, যার মধ্যে বক্সিংয়ে ৫টি পদক। ফিলিপাইন স্বর্ণ পদক ছাড়া পদক জয়ী দেশসমূহের মধ্যে সর্ব্বোচ পর্যায়ে রয়েছে।.

ফিলিপাইনের জাতীয় অলিম্পিক কমিটি ফিলিপাইন অলিম্পিক কমিটি ১৯১১ সালে গঠিত হয় এবং ১৯২৯ সালে আইওসির স্বীকৃতি পায়।

## পদক তালিকা

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক

### গ্রীষ্মকালীন ক্রীড়া অনুযায়ী পদক

## আরও দেখুন
* অলিম্পিকে দক্ষিণ আফ্রিকার পতাকা বহনকারীদের তালিকা
* প্যারালিম্পিকে দক্ষিণ আফ্রিকা
* শীতকালীন অলিম্পিকে ক্রান্তীয় জাতিসমূহ

## তথ্যসূত্র

## বহিঃসংযোগ
* 
* 
* 
* 
*
অমর সিং চমকিলা

**ধান্নি রাম** (২১ জুলাই ১৯৬১ – ৮ মার্চ ১৯৮৮), যিনি **অমর সিং চমকিলা** নামেই পরিচিত, ছিলেন একজন জনপ্রিয় পাঞ্জাবি গায়ক, গীতিকার, সঙ্গীতজ্ঞ, সুরকার। চমকিলা এবং তার স্ত্রী ও সঙ্গীত-জুটি অমর অমর জোত এবং তাদের সঙ্গীত দলের অপর দুজন সদস্য ১৯৮৮ সালের ৮ মার্চ তারিখে একদল তরুণ দুষ্কৃতিকারীর হাতে নিহত হন।

## প্রথম জীবন ও কর্মজীবন
অমর সিং চমকিলা ১৯৬১ সালের ২১ জুলাই তারিখে ভারতের পাঞ্জাব প্রদেশের লুধিয়ানার নিকটবর্তী দুগ্রী নামক গ্রামে জন্মগ্রহণ করেন। তার জন্মনাম ছিলো ধান্নি রাম। তার পারিবারিক আর্থিক অবস্থা ছিল খুবই করুণ। তিনি ছিলেন হরি সিং ও কারতার কৌরের কনিষ্ঠ সন্তান। তিনি দুগ্রীর গুজার খান প্রাথমিক বিদ্যালয়ে শিক্ষা লাভ করেন। একজন বৈদ্যুতিক মিস্ত্রির সহকারী হিসাবে কিছুদিন কাজ করার পর তিনি লুধিয়ানা কাপড় কলের কাজ পান। তার ছিল স্বাভাবিক সঙ্গীত প্রতিভা এবং তিনি হারমোনিয়াম ও ঢোলকি বাজানো শেখেন।

## প্রকাশিত সঙ্গীত
চমকিলার জীবদ্দশায়ই HMV কর্তৃক তার এলপি রেকর্ড এবং ইপি রেকর্ড প্রকাশিত হয়।
যদিও চমকিলার মৃত্যুর পর বিভিন্ন সংকলিত অ্যালবাম প্রকাশিত হয়েছে তথাপি নিম্নলিখিত সিডিগুলো *সারেগামা* দ্বারা সংকলিত হয়েছে যেগুলোর স্টুডিও রেকর্ডিং চমকিলা করেছিলোঃ

* *হিক উত্তে সো হা ভি (Hikk Utte So Ja Ve)*
* *লাক মেরা কাচ ওরগা (Lak Mera Kach Warga)*
* *মিতরা মেইন খান্দ বান গাই'আ (Mitra Main Khand Ban Gai'a)*
* *সরবত ভাংগো গুত ভার লান (Sharbut Vangoo Ghut Bhar Laan]]*
* *ভুল গেই মেইন গুন্ড কাদনা (Bhul Gai Main Ghund Kadna)*
* *বাবা তেরা নানকানা (Baba Tera Nankana)*
* *নাম জাপ লি (Naam Jap Le)*
* *তালওয়ার মেইন কালগিধর ডি হান (Talwar Main Kalgidhar Di Haan)*
* *জিজা লাক মিনলে (Jija Lak Minle)*

## মরণোত্তর অ্যালবাম
* *দ্য ডায়মন্ড* (The Diamond) - ২০১৪।

## তথ্যসূত্র

* 

বিষয়শ্রেণী:১৯৬১-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:সুরকার
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:পাঞ্জাবি ব্যক্তি
বিষয়শ্রেণী:পাঞ্জাব, ভারতের সঙ্গীতশিল্পী
বিষয়শ্রেণী:১৯৮৮-এ ভারতে খুন
বিষয়শ্রেণী:১৯৬০-এ জন্ম
বিষয়শ্রেণী:ভারতীয় সঙ্গীতশিল্পী-গীতরচয়িতা
বিষয়শ্রেণী:খুনের শিকার পুরুষ
বিষয়শ্রেণী:ভারতীয় খুনের শিকার
বিষয়শ্রেণী:শিখ সন্ত্রাসের শিকার
বিষয়শ্রেণী:পাঞ্জাব, ভারতে খুন হওয়া ব্যক্তি
বিষয়শ্রেণী:ভারতে অমীমাংসিত খুন
নীল হুরহুরে

**নীল হুরহুরে** (বৈজ্ঞানিক নাম:*Cleome rutidosperma* DC.) এক ধরনের সপুষ্পক উদ্ভিদ যা *[[:en:Cleome|Cleome]]* গোত্রের এবং *[[:en:Cleomaceae|Cleomaceae]]* পরিবারের অন্তরভুক্ত, প্রধানত ক্রান্তিয় আফ্রিকাজাত। এই প্রজাতিটিকে এশিয়া এবং অস্ট্রেলিয়ার ক্রান্তিয় জলাজমিতে প্রচুর পরিমাণে দেখা যায়। বাড়ির লনে আগাছাদের সাথে এদের দেখা যায়। নীল হুরহুরে **ফ্রেঞ্জেড স্পাইডার ফুল** অথবা **পারপেল ক্লেওম** নামেও পরিচিত।

## বর্ণনা
নীল হুরহুরে লম্বা এবং শক্ত গুল্ম জাতীয় এবং শাখাপ্রশাখাযুক্ত উদ্ভিদ। এরা ১৫-১০০ সেন্টিমিটার উচ্চতার হয়। কাণ্ডের শাখাপ্রশাখাগুলি কৌনিক ভাবে বিস্তৃত এবং এদের পাতাগুলি ত্রিপত্রী। পাতাগুলি খানিকটা হীরকাকৃতির হয়। ফুলগুলি ছোট আকারের(১৫মিলিমিটার) এবং বেগুনী রঙের পাপড়িগুলির বিন্যাস উপরের দিকে থাকে এবং তার মধ্যে গর্ভকেশর এবং গর্ভরেণু সুসজ্জিত।

## চিত্রশালা

Image:Cleome rutidosperma 05860.jpg|নীল হুরহুরের ফলগুলি লম্বা এবং শুঁটি জাতীয় হয়
Image:Cleome rutidosperma 05863.jpg |


## তথ্যসূত্র

বিষয়শ্রেণী:উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:বর্ষজীবী উদ্ভিদ
পাঞ্জাবের লোকনৃত্য

**<span dir="ltr" lang="pa">পাঞ্জাবি নাচ</span>** , পাঞ্জাব অঞ্চলের আদি বাসিন্দা এবং ভারত ও পাকিস্তানের দুপাশের সীমান্ত এলাকাজুড়ে থাকা মানুষের লোকনৃত্য এবং ধর্মীয় নৃত্য শৈলীর একটি সমন্বয়। পাঞ্জাবি নৃত্য শৈলী খুব উচ্চ লয় থেকে মৃদু ও মন্থর গতির সব ধরনের হয়। পুরুষ এবং মহিলাদের জন্য নির্দিষ্ট শৈলী আছে। কিছু নাচ  ধর্মনিরপেক্ষ, এবং কিছু ধর্মীয় পরিপ্রেক্ষিতে উপস্থাপিত হয়।

এই নাচগুলি সাধারণত উৎসব উদযাপনে করা হয়, যেমন ফসল ফলাবার সময়(বৈশাখী), বিবাহ, বিভিন্ন মেলায় (উৎসব) যথা লোরি, জশন-এ-বাহারান (বসন্ত উৎসব) ইত্যাদি, যেখানে সবাইকে নাচ করতে উত্সাহ দেওয়া হয়। সাধারণত বিবাহিত পাঞ্জাবি দম্পতিরা  একসঙ্গে নাচ করেন। স্বামী, মাঝেমাঝে হাত উপরে তুলে, পুরুষদের নৃত্য শৈলীতে নাচ করেন এবং স্ত্রী, পাঞ্জাবি মেয়েদের নৃত্য শৈলীতে নাচ করেন।

প্রধান **পাঞ্জাবি  লোকনৃত্য**, পুরুষদের জন্য বা নারী ,পুরুষ, সবার জন্য হল ভাংড়া এবং মহিলাদের জন্য  গিদ্ধা।
প্রচলিত পাঞ্জাবি 'নারীর' জন্য লোকনৃত্য
thumb|নৃত্যরতা পাঞ্জাবীী মেয়েরা
* সাম্মি
* <span dir="ltr" lang="pa">গিদ্ধা</span>
* জাজ্ঞো
* কিকলি
* লুড্ডী
; পুরুষদের জন্য সাধারণ পাঞ্জাবি লোকনৃত্য
thumb|ধামাল নাচ
* ভাংড়া
* মালোয়াই গিদ্ধা
* ঝুমর
* লুড্ডি
* জাল্লি
* মির্জা
* শিয়াল কোটি
* যুগনি
* খিচন
* ধামাল
* ডাঙ্কারা
* খটকা (তলোয়ার নৃত্য)
; পুরুষ ও নারীর জন্য সাধারণ পাঞ্জাবি লোকনৃত্য 
* *[[ভাংড়া]]*
* *কার্তিক*
* *জিন্দুয়া*
* *ডান্ডাস*

## আরও দেখুন
* ভাংড়া (নৃত্য)
* গিদ্ধা
* সাম্মি

## বহিঃসংযোগ
*  বিভিন্ন ধরনের পাঞ্জাবি লোকনৃত্যের টিপ্পনি
* পাঞ্জাবের লোকনৃত্য 
*  লাহোরে কার্যক্রম এবং লোকনৃত্য
*  পাঞ্জাবে লোক নাচ
* গাটকা 

বিষয়শ্রেণী:নৃত্য
বিষয়শ্রেণী:সংস্কৃতি
বিষয়শ্রেণী:লোকসাহিত্য
বিষয়শ্রেণী:পাঞ্জাব
বিষয়শ্রেণী:পাঞ্জাবি সংস্কৃতি
রিয়েল ডাউনলোডার

**রিয়েল ডাউনলোডার** হলো রিয়েল নেটওয়ার্ক এর একটি ফ্রি ডাউনলোড ম্যানেজার যেটা ইউটিউব, কলেজ হিউনার,ফেসবুক, ফানি অর ডাই এবং ডেইলিমোশন ইত্যাদি সাইট থেকে বিভিন্ন ভিডিও  এমওভি এবং এফএলভি ইত্যাদি ফরম্যাটে ডাউনলোড করে থাকে। এই সফটওয়ারটি তার গ্রাহকদেরকে বিভিন্ন সামাজিক যোগাযোগ মাধ্যম থেকে ভিডিও ডাউনলোড এবং তা শেয়ার করার সুবিধা দিয়ে থাকে। সিনেট ১৯শে জুলাই ২০১১ তে একে পর্যালোচনা করে এবং ৫ এর মধ্যে ৪.৫ রেটিং  প্রদান করে।

## বৈশিষ্ট্য

ফ্রি ভারশনে যে বৈশিষ্ট্য সমূহ রয়েছে

*স্বয়ংক্রিয় ভাবে ভিডিও শনাক্তকরন
*বিভিন্ন ওয়েব ব্রাউজার যেমন গুগল ক্রোম,ইন্টারনেট এক্সপ্লোরার,মজিলা ফায়ারফক্স ইত্যাদির সাথে সমঝোতা
*একইভাবে ফাইল ডাউনলোড করা
*ভিডিও দেখার স্বয়ংক্রিয় ব্যবস্থা
* ফেসবুক,টুইটার ইত্যাদি সাইটে সরাসরি ফাইল শেয়ার করার ব্যবস্থা
* একটি নির্দিষ্ট ডিভাইসে ফাইল কপি,ডাউনলোড ও রুপান্তর করার ব্যবস্থা
* দ্রুত ডাউনলোড করা
* একটি ভিডিও ফাইল থেকে অডিও ফাইল ডাউনলোড করা

## তথ্যসূত্র

## বহিঃসংযোগ

*

বিষয়শ্রেণী:ডাউনলোড ম্যানেজার
বিষয়শ্রেণী:২০১১-এর সফটওয়্যার
ডাউনলোডার
ক্রাইপ্টলোড

থাম্ব|ক্রিপ্টলোড আইকন
**ক্রাইপ্টলোড ** হলো মাইক্রোসফট উইন্ডোজ এর একটি মুক্ত ডাউনলোড ম্যানেজার যার সাহায্যে বিভিন্ন ফাইল হোস্টিং সাইট যেমনরেপিডশেয়ার, মেগাআপলোড ইত্যাদি হতে ফাইল ডাউনলোড করা যায়।. এটি একধরনের প্রাথমিক প্রোগ্রাম যার সাহায্যে একটি ফাইলকে বিভিন্ন ছোট ছোট ভাগে ভাগ করে ডাউনলোড করা হয়। ২০০৯ সালের ২রা সেপ্টেম্বর থেকে ২০১৩ সালের নভেম্বর পর্যন্ত এর ১.১.৮.০ ভারশনটি ব্যবহার হয়ে আসছে। 

## তথ্যসূত্র

## External links
*
**CryptLoad wiki
*Brief Computerbild.de Review  
*Brief Chip.de Review 

বিষয়শ্রেণী:ডাউনলোড ম্যানেজার
বিষয়শ্রেণী:শুধুমাত্র উইন্ডোজ ফ্রিওয়্যার
ইবনে দাকিক আল-‘ইদ

**ইবনে দাকিক আল-‘ইদ** (১২২৮-১৩০২ খ্রিঃ) ইসলামের মহান ধর্মতত্ত্ববিদ এবং মৌলিক ইসলামী আইন ও আকিদার অন্যতম শ্রেষ্ঠ পণ্ডিত হিসেবে বিবেচিত হয়ে থাকেন। তিনি শাফেঈ ফিকাহ-এর কর্ণধারদের মধ্যে অন্যতম ছিলেন। তাঁর পিতার নাম মাজুদ্দিন আলি। ইবনে দাকিক আল-‘ইদ যদিও ইবনে আব্দুল সালামের অধীনে শাফেঈ আইনশাস্ত্র শিক্ষালাভ করেন,কিন্তু তিনি মালিকি ফিকাহ-তেও দক্ষ ছিলেন। তিনি মিশরে শাফেঈ আইনের প্রধান কাজি হিসেবে দায়িত্ব পালন করেন। ইবনে দাকিক আল-‘ইদ ইমাম আয-যাহাবী এবং পরবর্তী প্রজন্মের অনেক নেতৃস্থানীয় উলামাকে হাদিসশাস্ত্র শিক্ষা দান করেন। 

**ইবনে দাকিক** তাঁর জীবদ্দশায় অনেকগুলো গ্রন্থ রচনা করেন, এর মধ্যে ইমাম নববীর ‘চল্লিশ হাদীস’-এর উপর তার লিখা ভাষ্যটি সবচেয়ে জনপ্রিয় হয়েছে। তার ভাষ্যটি এত জনপ্রিয় হয়ে উঠেছে যে এটা কার্যত অসম্ভব, কোনো গবেষক ইয়াহিয়া আল- নববীর চল্লিশ হাদীস সম্পর্কে কোনও বই লিখবে ইবনে দাকিকের উদ্ধৃতিকে বাদ দিয়ে।
১৩০২ খ্রিষ্টাব্দে তিনি মৃত্যুবরণ করেন।

## তথ্যসূত্র

বিষয়শ্রেণী:মুহাদ্দিস
বিষয়শ্রেণী:মুসলিম পণ্ডিত
বিষয়শ্রেণী:১৩শ শতাব্দীর আরব ব্যক্তি
বিষয়শ্রেণী:আশআরি ব্যক্তি
বিষয়শ্রেণী:মুজাদ্দিদ
বিষয়শ্রেণী:শায়খুল ইসলাম
বিষয়শ্রেণী:মিশরীয় সুন্নি মুসলিম
বিষয়শ্রেণী:মিশরীয় ইমাম
বিষয়শ্রেণী:১৩শ শতাব্দীর ইসলামের মুসলিম পণ্ডিত
বিষয়শ্রেণী:১২২৮-এ জন্ম
বিষয়শ্রেণী:১৩০২-এ মৃত্যু
মাঝা

**মাঝা** (, ) পাঞ্জাবের একটি অঞ্চল যা বিপাশা এবং সুতলেজ নদীর ডান অংশ এবং ঝিলম নদীর উত্ত্রবর্তী অঞ্চল পর্যন্ত বিস্তৃত। মাঝা অঞ্চলটি বারি দোয়াব (বিয়াস অথবা বিপাশা এবং রাভী নদীর মধ্যবর্তী অঞ্চল), রেচনা দোয়াব (রাভী এবং চেনাব নদীর মধ্যবর্তী অঞ্চল) এবং যেচ দোয়াবএর (ঝিলাম এবং চেনাব নদীর মধ্যবর্তী অঞ্চল) একটি ছোট অংশকে উল্লেখযোগ্যভাবে অন্ত্ররভুক্ত করে। ঐতিহাসিক পাঞ্জাবের মধ্যবর্তী অঞ্চল হল মাঝা।  মাঝা "Mājhā" (ਮਾਝਾ) অথবা মাঞ্ঝা "Mānjhā" (ਮਾਂਝਾ) শব্দটির অর্থ হল *কেন্দ্র* অথবা কেন্দ্রবর্তী। এই অঞ্চলের মানুষরা *মাঝি *  নামে পরিচিত।

## মাঝার জেলা সমূহ

নিম্নলিখিত জেলাগুলি মাঝার অন্তর্গত- 

* গুরুদাসপুর
* অমৃতসর
* টার্ন টারান
* পাঠানকোট
* লাহোর
* কসুর
* ওকারা
* পাকপাট্টান
* সাহিওল
* নারোওয়াল
* শেইখুপুরা
* নানখানা সাহিব
* সিয়ালকোট
* চিনিওট
* গুজরানওয়ালা
* গুজরাত

## পর্যটন কেন্দ্র সমূহ

* রঞ্জিত সাগর বাঁধ, শাহপুর কান্দি, পাঠানকোট
* শাহপুর কান্দি দূর্গ, পাঠানকোট
* নুরপুর দূর্গ, পাঠানকোট
* আকবর এর করোনেশন প্ল্যাটফর্ম, কালানাউর,গুরুদাসপুর
* শামসের খান এর সমাধি, বেতালা
* ওয়াঘা সীমান্ত,অমৃতসর-লাহোর
* জালিয়ানওয়ালা বাগ,অমৃতসর
* পুল কাঞ্জিরি,অমৃতসর
* হারিকে পাখিরালয়, টার্ন টারান
* বাদশাহী মসজিত, লাহোর
* লাহোর দূর্গ (শাহী কেল্লা), লাহোর
* বাগ-ই-জিন্না, লাহোর
* লাহোর মসজিত, লাহোর
* শালিমার উদ্যান, লাহোর
* জাহাংগীর এর সমাধি,লাহোর

## চিত্রশালা

Image:Ranjit Sagar Dam 1.jpg|রঞ্জিত সাগর বাঁধ, শাহপুর কান্দি
Image:RaviRiver-Chamba.JPG|রাভী নদী
Image:Emperor Akbar crowning platform.jpg|সম্রাট আকবর ক্রাউনিং প্ল্যাটফর্ম, কালানাউর
Image:Akal Takht and Harmandir Sahib, Amritsar, Punjab, India.jpg|সবর্ন মন্দির এবং অকাল অখত, অমৃতসর
Image:Badshahi Mosque July 1 2005 pic32 by Ali Imran (1).jpg|বাদশাহী মসজিদ, লাহোর
Image:Lahore Fort.jpg|লাহোর দুর্গ, লাহোর
Image:Lahore_Museum,_Lahore.jpg|লাহোর মসজিদ, লাহোর
Image:Shalamar Garden July 14 2005-South wall pavilion with fountains.jpg|শালিমার বাগান
Image:Jahangir's_tomb-6.JPG|জাহাংগীর এর সমাধি, লাহোর


## আরো দেখুন
* দোয়াব (পাঞ্জাব)
* মালওয়া (পাঞ্জাব)
* পোয়াধ
* যেচ দোয়াব
* রেচনা দোয়াব

## তথ্যসূত্র

বিষয়শ্রেণী:ভারতের অঞ্চল
বিষয়শ্রেণী:পাকিস্তানের অঞ্চল
বিষয়শ্রেণী:ভারতের সমভূমি
বিষয়শ্রেণী:পাকিস্তানের সমভূমি
বিষয়শ্রেণী:পাঞ্জাব, পাকিস্তানের ভূগোল
আটলান্টিস, দি পাম

**আটলান্টিস, দি পাম** হচ্ছে একটি হোটেল রির্সোট যেটি পাম জুমাইরা, সংযুক্ত আরব আমিরাতে অবস্থিত। এটিই ছিল প্রথম হোটেল যেটি প্রথম কোনো দ্বীপে তৈরি হয় এবং এটি আটলান্টিস এর সূত্র মেনে তৈরি হয়। কিন্তু আরবীয় রীতি মেনে তৈরি হয়। এটি সেপ্টেম্বর ২৪,২০০৮ এ খোলা হয়।

## গ্যালারি

File:Atlantis The Palm on 8 May 2008 Pict 2.jpg|আটলান্টিস হোটেল

File:Atlantis, The Palm (Hotel Aquarim).jpg|হোটেল এ্যকুরিয়াম
|আটলান্টিস, দি পাম হোটেল


## তথ্যসূত্র

## বহিঃসংযোগ

* Atlantis, The Palm Official Site

বিষয়শ্রেণী:দুবাইয়ের হোটেল
বিষয়শ্রেণী:আধুনিক দুবাই
বিষয়শ্রেণী:দুবাই
বিষয়শ্রেণী:সমুদ্র তীরবর্তী হোটেল
বিষয়শ্রেণী:পাম জুমেইরাহ
ইংল্যান্ড ক্রিকেট দলের কোচদের তালিকা

ইংল্যান্ড ক্রিকেট দলের কোচ একধরনের পদবিশেষ। ১৯৮৬ সালে সর্বপ্রথম এ পদ সৃষ্টি করা হয়। ২০১৬ সাল পর্যন্ত সর্বমোট দশজন দলের কোচ হিসেবে দায়িত্ব পালন করেছেন। তন্মধ্যে, পিটার মুরস দুইবার এ পদে ছিলেন। একজন কোচ মূলতঃ দলের খেলোয়াড়দের নির্বাচন করা, প্রথম একাদশ নির্বাচনসহ গণমাধ্যমে স্বাক্ষাৎকার প্রদান করে থাকেন। সচরাচর কোচ হিসেবে তাদেরকে আখ্যায়িত করা হলেও অতীতে তারা দলীয় ব্যবস্থাপক বা দলীয় পরিচালকরূপে পরিচিতি পেতেন।

## কোচদের তালিকা
নিম্নবর্ণিত ব্যক্তিগণ ইংল্যান্ড ক্রিকেট দলের প্রধান কোচের মর্যাদা পেয়েছেন। ডানকান ফ্লেচার সর্বাধিক আট বছর এ দায়িত্ব পালন করেছেন। একমাত্র ব্যক্তি হিসেবে পিটার মুরস দুইবার দলকে পরিচালনা করেছেন। বর্তমান কোচ হিসেবে রয়েছেন ক্রিস সিলভারউড। তিনি ট্রেভর বেলিসের ২০১৯ সালে চুক্তির মেয়াদ শেষ হলে তার স্থলাভিষিক্ত হন।

#### দায়িত্ব বিভাজন
২০১২ সালে অ্যান্ডি ফ্লাওয়ার ওডিআই এবং টি২০আইয়ের কোচের দায়িত্ব থেকে অব্যহতি নেন। কিন্তু, টেস্টে কোচ হিসেবে স্ব-পদে ছিলেন তিনি। অ্যাশলে জাইলস সীমিত ওভারের ক্রিকেটে ইংল্যান্ড দলকে পরিচালনার দায়িত্ব পেলেও টেস্ট দলে জড়িত হননি। ব্যতিক্রম হিসেবে অ্যান্ডি ফ্লাওয়ার ও পুনরায় দায়িত্ব পাওয়া পিটার মুরসের সাথে অ্যাশলে জাইলস দায়িত্ব পালন করেছেন।

## বিদেশী কোচ
পিতা-মাতা ইংরেজ হওয়া স্বত্ত্বেও ডানকান ফ্লেচার প্রথম বিদেশী কোচ হিসেবে ইংল্যান্ড ক্রিকেট দলের দায়িত্ব পেয়েছিলেন। জিম্বাবুয়েতে জন্মগ্রহণকারী অ্যান্ডি ফ্লাওয়ার এবং পূর্বতন ইংল্যান্ডের কোচ ট্রেভর বেলিস অস্ট্রেলীয়।

## তথ্যসূত্র

## আরও দেখুন
* কোচ
* রাসেল ডোমিঙ্গো
* ইংল্যান্ড ক্রিকেট দল

বিষয়শ্রেণী:ইংরেজ ক্রিকেট তালিকা
বিষয়শ্রেণী:ইংল্যান্ড ক্রিকেট দলের কোচ
সুরজিত সিং রণধাওয়া

**সর্দার সুরজিত সিং রণধাওয়া** (১০ই অক্টোবর, ১৯৫১ - ৬ই জানুয়ারি, ১৯৮৪)  ছিলেন একজন ভারতীয় হকি খেলোয়াড়, যিনি ১৯৭৬ সালে মন্ট্রিল অলিম্পিকে ভারতের জাতীয় হকি দলের প্রতিনিধিত্ব করেন ।  তিনি ভারতের হকি দলের অধিনায়ক ছিলেন এবং মাঠে তার জায়গা ছিল ফুল ব্যাক।

## প্রাথমিক জীবন ও শিক্ষা
সুরজিত সিং রণধাওয়া পাঞ্জাবের বাতালায় জন্মগ্রহণ করেছিলেন, প্রথমে তিনি বাতালার গুরু নানক স্কুল এবং পরে জলন্ধরের ল্যালপুর খালসা কলেজে পড়াশোনা করেন। এই কলেজেই তিনি বিশ্ববিদ্যালয় পর্যায়ে হকি টুর্নামেন্টে খেলতে শুরু করেন.

## পেশা
কলেজ জীবন শেষ করার পর তিনি কয়েক বছরের জন্য পাঞ্জাব পুলিশ বাহিনীতে যোগ দেন। ১৯৭৩ সালে আমস্টারডামে দ্বিতীয় হকি বিশ্বকাপে সুরজিতের অভিষেক হয়।
তিনি ১৯৭২ সালে মিউনিখ অলিম্পিক, ১৯৭৪ ও ১৯৭৮ সালের এশিয়ান গেমস, ১৯৭৬ সালের মন্ট্রিল অলিম্পিক, ১৯৭৮ সালের ব্যাংকক এশিয়ান গেমস এবং ১৯৮২ সালে বম্বেতে (অধুনা মুম্বাই) অনুষ্ঠিত বিশ্বকাপে ভারতের হয়ে প্রতিনিধিত্ব করেছিলেন। তিনি ছিলেন ১৯৭৫ সালে কুয়ালালামপুরে বিশ্বকাপ জয়ী ভারতীয় দলের সদস্য। ১৯৭৩ সালে বিশ্ব হকি একাদশে  এবং তার পরের বছর অলস্টার হকি একাদশে সুরজিতকে অন্তর্ভুক্ত করা হয়।

অস্ট্রেলিয়ার পার্থে এসান্ডা আন্তর্জাতিক হকি টুর্নামেন্টে এবং ১৯৭৮ সালের এশিয়ান গেমসে তিনি ছিলেন সর্বোচ্চ গোলদাতা। 
তার ক্রীড়াজীবনে তিনি চারটি অলিম্পিক গোল করেছিলেন।

প্রাথমিকভাবে তিনি কিছুদিন ভারতীয় রেল এবং ইন্ডিয়ান এয়ারলাইনসের সঙ্গে এবং পরিশেষে পাঞ্জাব পুলিশের সঙ্গে যুক্ত ছিলেন।

## অকালমৃত্যু
সুরজিত সিং ১৯৮৪ সালে জলন্ধর জেলার কর্তারপুরের কাছে একটি জায়গায় গাড়ি দুর্ঘটনায় মারা যান। জলন্ধরের হকি স্টেডিয়ামটি (সুরজিত হকি স্টেডিয়াম) তার নামে নামকরণ করা হয়েছে। এছাড়াও তার নামানুসারে পাঞ্জাব সরকারের পরিচালিত একটি হকি একাডেমী তৈরি হয়েছে।

১৯৮৪ সালে তার মৃত্যুর পর জলন্ধরে সুরজিত হকি সোসাইটির প্রতিষ্ঠা হয় যেটি প্রতি বছর জলন্ধরে বার্ষিক সুরজিত মেমোরিয়াল হকি টুর্নামেন্টের আয়োজন করে। ২০১২ সালে, রাজ্যের হকি খেলা পুনরুজ্জীবিত করার প্রচেষ্টায় পাঞ্জাব সরকার এই সোসাইটিকে সমর্থন করার কথা ঘোষণা করে। 

## অর্জুন পুরস্কার
১৯৯৮ সালে সুরজিতকে মরণোত্তর অর্জুন পুরস্কার প্রদান করা হয়।

## ব্যক্তিগত জীবন
তার স্ত্রী চঞ্চল রণধাওয়াও ছিলেন একজন আন্তর্জাতিক হকি খেলোয়াড়, যিনি ১৯৭০ সালে ভারতে মহিলাদের জাতীয় হকি দলের নেতৃত্ব দিয়েছিলেন। 
তার পুত্র সর্বিন্দর সিং রণধাওয়া একজন বিশ্ব-স্তরের লন টেনিস খেলোয়াড়, যিনি বিশ্ব জুড়ে বিভিন্ন আন্তর্জাতিক প্রতিযোগিতায় ভারতের প্রতিনিধিত্ব করেছেন। 
ইন্দোনেশিয়ায় অনুষ্ঠিত এশিয়ান গেমসে তিনি রানার্স হয়েছিলেন।

## বহিঃসংযোগ
* সুরজিত সিং রণধাওয়া, জীবনী

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:ভারতে সড়ক দুর্ঘটনায় মৃত্যু
বিষয়শ্রেণী:ভারতের অলিম্পিক ফিল্ড হকি খেলোয়াড়
বিষয়শ্রেণী:ভারতীয় পুরুষ ফিল্ড হকি খেলোয়াড়
বিষয়শ্রেণী:ভারতীয় শিখ
বিষয়শ্রেণী:অর্জুন পুরস্কার প্রাপক
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:ভারতীয় পুলিশ কর্মকর্তা
বিষয়শ্রেণী:১৯৭৮ এশিয়ান গেমসের পদক বিজয়ী
বিষয়শ্রেণী:১৯৭৪ এশিয়ান গেমসের পদক বিজয়ী
বিষয়শ্রেণী:১৯৭৬ গ্রীষ্মকালীন অলিম্পিকের ফিল্ড হকি খেলোয়াড়
সাম্মি নৃত্য

**সাম্মি নৃত্য** এক প্রকার নৃত্যের নাম।

## পোশাক পরিচ্ছদ
নৃত্যশিল্পীরা এই নৃত্য পরিবেশন করার সময় উজ্জ্বল রঙের কুর্তা এবং লেহেঙ্গা পরিধান করেন। এই সময় মহিলারা মাথায় রূপালী রঙের বিশেষ ধরনের গহনা ব্যবহার করেন।

## আরোও দেখুন
* গিদ্ধা (নৃত্য)- পাঞ্জাব অঞ্চলের নারীদের মধ্যে একটি জনপ্রিয় লোকনৃত্য। 
* ভাংড়া (নৃত্য)- পাঞ্জাব অঞ্চলের পুরুষদের মধ্যে একটি জনপ্রিয় লোকনৃত্য।

## তথ্যসূত্র

বিষয়শ্রেণী:নৃত্য
বিষয়শ্রেণী:পাঞ্জাবি সংস্কৃতি
জুতি

**জুতি** উত্তর ভারত ও তার পার্শ্ববর্তী অঞ্চলের এক প্রকার অত্যন্ত জনপ্রিয় পাদুকা। এগুলো সাধারণত চামড়া দিয়ে তৈরি হয় এবং এতে সূক্ষ্ম কারুকাজ থাকে। অতীতে এই পাদুকায় সোনা এবং রুপোর সুতো ব্যবহার করা হত। যদিও এখন সময়ের পরিবর্তনে রাবারের তলি ব্যবহৃত হয়। পাঞ্জাবি জুতি ছাড়াও স্থানীয় বিভিন্ন প্রকার জুতি পাওয়া যায়। অমৃতসর এবং পাটিয়ালা ( "তিল্লা জুতি") হস্তনির্মিত জুতির অত্যন্ত গুরুত্বপূর্ণ বাণিজ্য কেন্দ্র, যেখান থেকে বিশ্বজুড়ে পাঞ্জাবি প্রবাসীদের জন্য এই পাদুকা রপ্তানি করা হয়ে থাকে। এরা ঘনিষ্ঠভাবে মোজারির সঙ্গে সম্পর্কিত। বিভিন্ন স্থানীয় নকশার বৈচিত্র এর বিবর্তনের ধারাকে প্রলম্বিত করছে, যা অনেকাংশেই স্বতন্ত্র মুচির উপর নির্ভর করে।

এদের তলি সমতল হয় এবং এদের একটি অন্যতম বৈশিষ্ট্য হল এতে কোন বাম বা ডান পা এর প্রকারভেদ থাকে না। সময়ের সঙ্গে সঙ্গে এরা পায়ের আকৃতি নিতে শুরু করে।এই পাদুকার গড়ন উভয়ক্ষেত্রে নারী এবং পুরুষদের জন্য অনুরূপ হয়। পুরুষদের ক্ষেত্রে এই জুতির সামনের দিকে একটি বাঁকা অংশ থাকে, আর নারীদের ক্ষেত্রে অনেকসময় পায়ের গোড়ালির কাছটা উন্মুক্ত থাকে। 
আনুষ্ঠানিক পোশাকের অংশ হিসাবে, প্রধানত বিবাহের অনুষ্ঠানে জুতি এক বিশেষ ভূমিকা পালন করে। অনঅলঙ্কৃত জুতি পাঞ্জাবের অধিকাংশ জায়গায় পুরুষ এবং মহিলাদের দৈনন্দিন ব্যবহারের জন্য ব্যবহৃত হয়ে থাকে। 
অনেক পাঞ্জাবি পল্লীগীতিতে জুতির উল্লেখ আছে। 

## বিবরণ

কিছু নির্দিষ্ট উৎসবে এক বিশেষ ধরনের জুতি গরুর পায়েও লাগানো হয়। ভারতের অন্যত্র জায়গায় এই পাদুকা সাধারণভাবে **মোজারী** হিসাবে পরিচিত। আবার পাকিস্তানে এর একটি বিকল্প নাম হল *খুসসা* এবং এই পাদুকা এখন পাশ্চাত্য দেশে অত্যন্ত জনপ্রিয়। 
মোজারীর মতো এই জুতি আকারে লম্বা হয় এবং এর সামনের দিকের অংশটি শুঁড়ের মত বক্রাকৃতী হয়ে থাকে।
জুতি একধরনের ঐতিহ্যবাহী ভারতীয় পাদুকা বিশেষ, যার নকশা এক প্রজন্মের থেকে অন্য প্রজন্মে কিছু রুপান্তরের মাধ্যমে প্রসার লাভ করেছে। 
জুতি সাধারণত মসৃণ চামড়া দিয়ে  তৈরি হয় এবং এতে সুতো অথবা পুঁতির কাজ থাকে। এই গুলো পায়ে গলিয়ে পরার জুতো এবং এদের পায়ের পেছনে অ্যাকিলিস টেন্ডনের কাছে একটু উঠে থাকে। জুতির সামনের দিকে পায়ের আঙ্গুল গুলি ঢাকা থাকে এবং সামনের দিকটা গোলাকার অথবা ইংরাজি m অক্ষরের মত হয়। উপরের দিকে প্রচুর কারুকাজ থাকে কিন্ত পায়ের পাতার উপরের অংশ প্রায় উন্মুক্ত থাকে। কিছু কিছু জুতি সম্পূর্ণভাবে হস্তনির্মিত হয় এবং সুন্দরভাবে সূচিকর্মের নকশায় সুসজ্জিত থাকে।

ভারতে বিশেষত পাঞ্জাবে এই ধরনের পাদুকা বিত্তশালি জমিদার, চৌধুরী, নবাব, জায়গীরদার, মহারাজা এবং মহারানীদের পরিধান সামগ্রী হিসাবে পরিগণিত হত। মুঘল আমলের থেকে অনুপ্রাণিত বিভিন্ন নকশার ব্যবহার এখানে দেখা যায়। 
এই জুতি ভারতের প্রত্যন্ত কোণে অত্যন্ত দক্ষ কারিগরদের দ্বারা হস্তনির্মিত পদ্ধতিতে তৈরি করা হয়।
উত্তর ভারতে বিশেষ করে পাঞ্জাব, হরিয়ানা ও রাজস্থানের ঐতিহ্যবাহী ভারতীয় পাদুকা হিসাবে জুতি অত্যন্ত জনপ্রিয়। কুর্তাপাজামা বা শেরওয়ানীর সঙ্গে এই জুতির ব্যবহার বিশেষভাবে প্রচলিত।

## তথ্যসূত্র

বিষয়শ্রেণী:জুতা
বিষয়শ্রেণী:পাঞ্জাবি সংস্কৃতি
বিষয়শ্রেণী:পাঞ্জাবি পোশাক
বিষয়শ্রেণী:ভারতীয় পাদুকা
বিষয়শ্রেণী:পাকিস্তানি পাদুকা
বিষয়শ্রেণী:ভারতীয় চামড়া শিল্প
বিষয়শ্রেণী:মুঘল শিল্প
আইইইই জন ভন নিউম্যান মেডেল

**আইইইই জন ভন নিউম্যান মেডেল** ১৯৯০ সালে প্রতিষ্ঠা করা হয়। এটি জন ভন নিউম্যান এর নামে নামকরণ করা হয়।

## বিজয়ীবৃন্দ

## তথ্যসূত্র

বিষয়শ্রেণী:পুরস্কার
জামালুদ্দিন মিযযি

জামাল আল-দীন,আবি আল হাজ্জাজ, ইউসুফ ইবনে আব্দ আল-রহমান আল-মিযযি (আরবি: يوسف بن عبدالرحمن المزي ) সিরিয়ার একজন বিখ্যাত ইসলামী পণ্ডিত ছিলেন।

## জীবনী
আল-মিযযি ৬৫৪ হিজরি সালে আলেপ্পোতে জন্মগ্রহণ করেন। দামেস্কে বেড়ে উঠেন এবং সেখানেই স্থায়ী হন। তিনি সম্পর্কে ইমাম ইবনে কাসীরের শ্বশুর হন।   ইমাম আল-মিযযি ৭৪৩ হিজরি মোতাবেক ১৩৪২ খ্রিষ্টাব্দে দামেস্কের দারুল হাদিস আল আশরাফিয়াহ-তে মৃত্যুবরণ করেন। সুফিয়াহ কবরস্থানে তাকে দাফন করা হয়।

## অবদান

তার ২ টি গুরুত্বপূর্ণ গ্রন্থ হলঃ

* তাহজিব আল কামাল ফি আসমা আল- রিজালঃ হাদিস বর্ণনাকারীদের জীবনীর সংকলন।
* তুহফাহ আল আশরাফ : ‘তারফ’-এর উপর ভিত্তি করে ছয়টি বিশিষ্ট হাদীস গ্রন্থের হাদিস সমূহের তালিকা.

## তথ্যসূত্র

বিষয়শ্রেণী:১২৫৬-এ জন্ম
বিষয়শ্রেণী:১৩৪২-এ মৃত্যু
বিষয়শ্রেণী:মুহাদ্দিস
বিষয়শ্রেণী:দামেস্কের ব্যক্তি
বিষয়শ্রেণী:সুন্নি ইসলামের পণ্ডিত
বিষয়শ্রেণী:১৩শ শতাব্দীর আরব ব্যক্তি
বিষয়শ্রেণী:১৪শ শতাব্দীর আরব ব্যক্তি
বিষয়শ্রেণী:শাফিঈ ব্যক্তি
বিষয়শ্রেণী:সুন্নি মুসলিম পণ্ডিত
বিষয়শ্রেণী:১৪শ শতাব্দীর ইসলামের মুসলিম পণ্ডিত
বিষয়শ্রেণী:১৪শ শতাব্দীর আইনজ্ঞ
আইইইই আলেক্সান্ডার গ্রাহাম বেল পদক

**আইইইই আলেক্সান্ডার গ্রাহাম বেল পদক** হলো "যোগাযোগ বিজ্ঞান ও প্রযুক্তির উন্নয়নে অসাধারণ অবদানের জন্য" ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স কর্তৃক প্রদত্ত পদক। আলেকজান্ডার গ্রাহাম বেলের নামে এই পুরস্কারের নামকরণ করা হয়েছে এবং এটি ১৯৭৬ সাল থেকে প্রদান করা হচ্ছে ।

## বিজয়ীবৃন্দ

* ১৯৭৬ অ্যামোস এডওয়ার্ড জোয়েল, William Keister, এবং রেমন্ড ওয়াইবেল কেচলেজ
* ১৯৭৭ এবারহার্ড রেকটিন
* ১৯৭৮ এম রবার্ট অ্যারন, জন সুলিভান মায়ো, এবং এরিক এডেন সামনার
* ১৯৭৯ অ্যান্টন ক্রিশ্চিয়ান
* ১৯৮০ রিচার্ড র‍্যালস্টন হিউ
* ১৯৮১ ডেভিড স্লেপিয়ান
* ১৯৮২ Harold A. Rosen
* ১৯৮৩ Stephen O. Rice
* ১৯৮৪ অ্যান্ড্রু ভিটারবি
* ১৯৮৫ চার্লস কে. কাও
* ১৯৮৬ বার্নার্ড উইড্রো
* ১৯৮৭ জোয়েল স্ট্যানলি এঙ্গেল, Richard H. Frenkiel, এবং William C. Jakes, Jr.
* ১৯৮৮ রবার্ট মেটক্যাফ
* ১৯৮৯ জেরাল্ড অ্যাশ এবং Billy B. Oliver
* ১৯৯০ Paul Baran
* ১৯৯১ C. Chapin Cutler, John O. Limb, এবং Arun N. Netravali
* ১৯৯২ জেমস লী ম্যাসি
* ১৯৯৩ ডোনাল্ড কক্স
* ১৯৯৪ Hiroshi Inose
* ১৯৯৫ আরউইন মার্ক জ্যাকবস
* ১৯৯৬ Tadahiro Sekimoto
* ১৯৯৭ ভিন্টন সার্ফ এবং রবার্ট কান
* ১৯৯৮ রিচার্ড ব্লাহুত
* ১৯৯৯ ডেভিড মেসারশ্মিট
* ২০০০ Vladimir A. Kotelnikov
* 
* ২০০২ Tsuneo Nakahara
* ২০০৩ Joachim Hagenauer
* 
* ২০০৫ জিম কে ওমুরা
* ২০০৬ জন ওজেনক্রাফট
* ২০০৭ নরম্যান আব্রামসন
* ২০০৮ Gerard J. Foschini
* ২০০৯ রবার্ট ম্যাকএলিস
* ২০১০ জন সিওফি
* ২০১১ আরোগ্যস্বামী পলরাজ
* ২০১২ লেনার্ড ক্লাইনরক
* ২০১৩ Andrew Chraplyvy, Robert Tkach
* ২০১৪ Dariush Divsalar
* ২০১৫ Frank Kelly
* ২০১৬ Roberto Padovani
* ২০১৭ H. Vincent Poor

## তথ্যসূত্র

বিষয়শ্রেণী:পুরস্কার
বিষয়শ্রেণী:বিজ্ঞান ও প্রযুক্তিতে পুরস্কার
বিষয়শ্রেণী:আলেকজান্ডার গ্রাহাম বেল
বিষয়শ্রেণী:টেলিযোগাযোগ প্রকৌশল
নেদারল্যান্ডস আন্তিলীয় দ্বীপপুঞ্জের বিলুপ্তি

**নেদারল্যান্ডস আন্তিলীয় দ্বীপপুঞ্জ** ছিল নেদারল্যান্ডস রাজ্যের একটি ক্যারিবীয় স্বশাসিত রাষ্ট্র, যা ২০১০ সালের ১০ই অক্টোবর তারিখে বিলুপ্ত করা হয়।

বিলুপ্তির পর বিইএস দ্বীপসমুহ (বোনাইর, সিন্ট এউস্তাতিউস এবং সাবা) নেদারল্যান্ডস রাষ্ট্রের সাথে একীভূত করে, নেদারল্যান্ডের বিশেষায়িত পৌরসভা গঠন করা হয়, অপরদিকে কিউরাসাও এবং সিন্ট মার্টেনকে আরুবার মত নেদারল্যান্ডস রাজ্যের অন্তর্গত সাংবিধানিক রাষ্ট্রের মর্যাদা দেওয়া হয়। আরুবাকে ১৯৮৬ সালে *[[নেদারল্যান্ডস আন্তিলীয় দ্বীপপুঞ্জ]]* থেকে পৃথক করে সাংবিধানিক রাষ্ট্র করা হয়েছিল।

## ইতিহাস

## সাংবিধানিক পরিবর্তন
### কিউরাসাও এবং সিন্ট মার্টেন
কিউরাসাও এবং সিন্ট মার্টেন আরুবার মত নেদারল্যান্ডস রাজ্যের দুটি নতুন লান্ডেন (সাংবিধানিক রাষ্ট্র) হয়ে ওঠে। তারা নতুন মুদ্রা ক্যারিবীয় গিল্ডারের পরিকল্পনা করে। ২০১২ সালে প্রবর্তনের কথা থাকলেও এটির বাস্তবায়ন বিলম্বিত হয়।

### বোনাইর, সিন্ট এউস্তাতিউস এবং সাবা

## আরও দেখুন
* নেদারল্যান্ডস রাজ্যের সনদ
* নেদারল্যান্ডস আন্তিলীয় দ্বীপপুঞ্জ

## টীকা



## তথ্যসূত্র
* Oostindie, Gert and Inge Klinkers (2001) *Het Koninkrijk in de Caraïben: een korte geschiedenis van het Nederlandse dekolonisatiebeleid 1940-2000*. Amsterdam: Amsterdam University Press.

বিষয়শ্রেণী:২০১০-এ নেদারল্যান্ডস
বিষয়শ্রেণী:২০১০-এ সিন্ট মার্টেন
বিষয়শ্রেণী:নেদারল্যান্ডস সরকার
বিষয়শ্রেণী:ক্যারিবীয় ইতিহাস
বিষয়শ্রেণী:২০১০-এ রাজনীতি
নেদারল্যান্ডস এন্টিলস

**নেদারল্যান্ডস এন্টিলস** (ওলন্দাজ: *Nederlandse Antillen* ; Papiamentu: *Antia Hulandes*)   নেদারল্যান্ডস রাজ্যের একটি সাংবিধানিক রাষ্ট্র ছিল। রাষ্ট্রটি ক্যারিবিয়ান সাগরের কিছু দ্বীপপুঞ্জ অঞ্চল নিয়ে গঠিত ছিল। দ্বীপপুঞ্জটি **ডাচ এন্টিলস** নামেও পরিচিত ছিল। নেদারল্যান্ডস এন্টিলস গঠিত হয় ১৯৫৪ সালে ডাচ উপনিবেশ কিউরাসাও এবং অধীনস্থ এলাকা থেকে স্বায়ত্তশাসন প্রদানের জন্য এবং ২০১০ সালে বিলুপ্ত করা হয়।

## ভৌগোলিক জোট

নেদারল্যান্ডস এন্টিলসের দ্বীপসমূহ লেজার এন্টিলস দ্বীপ চেইনের একটি অংশ। এটি দুটি ক্ষুদ্রতর দ্বীপপুঞ্জ গ্রুপে বিভক্ত, যার উত্তর গ্রুপটি লীওয়ার্ড দ্বীপপুঞ্জের অংশ এবং পশ্চিম গ্রুপটি লীওয়ার্ড এন্টিলসের অংশ।  উইনওয়ার্ড দ্বীপপুঞ্জে এর কোন অংশ নেই।

### লেসার এন্টিলসে এর অবস্থান

### লীওয়ার্ড এন্টিলসে এর অবস্থান

### জলবায়ু

## ইতিহাস

### বিলুপ্তি

## রাজনৈতিক জোট

## আরও দেখুন
* ব্রিটিশ ওয়েস্ট ইন্ডিজ
* ড্যানিশ ওয়েস্ট ইন্ডিজ
* ফ্রেঞ্চ ওয়েস্ট ইন্ডিজ
* স্প্যানিশ ওয়েস্ট ইন্ডিজ
* নেদারল্যান্ডস এন্টিলস সম্পর্কিত নিবন্ধের তালিকা

## টীকা

## তথ্যসূত্র
* Borman, সি (2005) *[https://books.google.com/books?id=2-tZN0vj5QwC&lpg=PA24&ots=JAhhnKWBpG&hl=nl&pg=PP1#v=onepage&q&f=false Het Statuut voor het Koninkrijk]*, Deventer: ক্লুঅয়ের.
* Oostindie, G. এবং Klinkers আই (2001) *Het Koninkrijk inde Caraïben: een korte geschiedenis ভ্যান het Nederlandse dekolonisatiebeleid 1940-2000*. আমস্টারডাম: আমস্টারডাম বিশ্ববিদ্যালয় প্রেস.

## বহিঃসংযোগ

; সরকার
* GOV.an &nbsp;– Main governmental site
* Antillenhuis &nbsp;– Cabinet of the Netherlands Antilles' Plenipotentiary Minister in the Netherlands
* Central Bank of the Netherlands Antilles
; সাধারণ তথ্য 
* 
* Netherlands Antilles from *UCB Libraries GovPubs*
* 
* 
; ইতিহাস 
*   Method of Securing the Ports and Populations of All the Coasts of the Indies from 1694. The last five pages of the book are about life, economy and culture of the Netherlands Antilles.

বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:লিওয়ার্ড দ্বীপ (ক্যারিবীয়)
বিষয়শ্রেণী:১৯৫৪-এ প্রতিষ্ঠিত রাষ্ট্র ও অঞ্চল
বিষয়শ্রেণী:ছোট দ্বীপ উন্নয়নশীল রাষ্ট্র
বিষয়শ্রেণী:ক্যারিবীয় প্রাক্তন রাষ্ট্র
মুহাম্মদ আবদুল্লাহিল বাকী

**মুহাম্মদ আবদুল্লাহিল বাকী** (১৮৮৬-১৯৫২) ছিলেন একজন বাঙালি ইসলামি চিন্তাবিদ ও স্বাধীনতা সংগ্রামী। তিনি আহলে হাদিস জামায়াতের নেতা, ভারতীয় কেন্দ্রীয় ব্যবস্থা পরিষদ, পূর্ববাংলা আইন পরিষদ এবং পাকিস্তান গণপরিষদের সদস্য ছিলেন।

## প্রারম্ভিক জীবন
বাকী ১৮৮৬ সালে বেঙ্গল প্রেসিডেন্সির বর্ধমান জেলার টুবগ্রামে জন্মগ্রহণ করেন। পরে তিনি দিনাজপুরের নূরুল হুদায় বসবাস শুরু করেন। রংপুর জেলার বদরগঞ্জ থানার লালবাড়ি মাদ্রসায় তিনি প্রাথমিক শিক্ষা গ্রহণ করেছেন। এরপর তিনি ভারতের কানপুর মাদ্রাসায় ইসলাম ও আরবি সাহিত্যের উপর উচ্চশিক্ষা অর্জন করেছেন।

## রাজনীতি
বাকী মাওলানা আকরম খাঁ, মাওলানা মনিরুজ্জামান ইসলামাবাদী ও ড. মুহম্মদ শহীদুল্লাহর সহায়তায় আঞ্জুমান-ই-উলামা-ই-বাঙ্গালা প্রতিষ্ঠা করেছেন। তিনি রাজনীতিতেও সক্রিয় ছিলেন। দীর্ঘদিন তিনি দিনাজপুর জেলা কংগ্রেসের সভাপতির দায়িত্ব পালন করেছেন এবং খিলাফত ও অসহযোগ আন্দোলনে ভূমিকা রেখেছেন।

১৯৩০ সালে আইন অমান্য আন্দোলনে অংশগ্রহণের কারণে তাকে দুইবার কারারুদ্ধ করা হয়। প্রজা পার্টি থেকে তিনি ১৯৩৪ সালে ভারতীয় কেন্দ্রীয় ব্যবস্থা পরিষদের সদস্য নির্বাচিত হন।

১৯৩৭ সালে তিনি নিখিল বঙ্গ প্রজা সমিতির সভাপতি নির্বাচিত হন। পরবর্তীতে ১৯৪৬ সালে তিনি মুসলিম লীগে যোগ দেন এবং পাকিস্তান আন্দোলনে সক্রিয়ভাবে অংশ নেন। তিনি বঙ্গীয় আইন পরিষদের সদস্য নির্বাচিত হয়েছিলেন। পাকিস্তান প্রতিষ্ঠার পর তিনি পূর্ববাংলা আইন পরিষদ এবং পাকিস্তান গণপরিষদের সদস্য নির্বাচিত হন। এছাড়া তিনি পূর্ববাংলা মুসলিম লীগের সভাপতি হিসেবেও দায়িত্বপালন করেছেন।

## ধর্মীয় কর্মকাণ্ড
বাকী দেশ বিভাগের পূর্বে বিভিন্ন আহলে হাদিস সম্মেলনে উল্লেখযোগ্য ভূমিকা রেখেছেন। ১৯৪৬ সালে রংপুরের হারাগাছে অনুষ্ঠিত আহলে হাদিস সম্মেলনে তিনি সভাপতি ছিলেন। সেখানেই প্রতিষ্ঠা লাভ করে বাংলাদেশ জমঈয়তে আহলে হাদীস যা সে সময় নিখিল বঙ্গ ও আসাম জমঈয়তে আহলে হাদিস নামে পরিচিত ছিলো।

## অন্যান্য
বাকী বাংলা ছাড়াও আরবি, ফারসি, উর্দু ও ইংরেজি ভাষায় দক্ষ ছিলেন। আল-এসলাম পত্রিকায় তার প্রবন্ধ ছাপা হত।*পীরের ধ্যান* নামে তিনি একটি পুস্তিকা প্রণয়ন করেছিলেন।

**আরও পড়ুন**

মোহাম্মদ আব্দুল্লাহেল কাফী

মুহাম্মদ আব্দুল বারী

বাংলাদেশ জমঈয়তে আহলে হাদীস

## মৃত্যু
মুহাম্মদ আবদুল্লাহিল বাকী ১৯৫২ সালের ১ ডিসেম্বর মৃত্যুবরণ করেন।

## তথ্যসূত্র

বিষয়শ্রেণী:১৮৮৬-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:বাঙালি মুসলিম
বিষয়শ্রেণী:ইসলামি ব্যক্তিত্ব
বিষয়শ্রেণী:পাকিস্তান আন্দোলনের নেতা
বিষয়শ্রেণী:বাঙালি লেখক
বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪
বিষয়শ্রেণী:কৃষক শ্রমিক পার্টির রাজনীতিবিদ
বিষয়শ্রেণী:নিখিল ভারত মুসলিম লীগের রাজনীতিবিদ
বিষয়শ্রেণী:বাঙালি আলেম
বিষয়শ্রেণী:২০শ শতাব্দীর বাঙালি
বিষয়শ্রেণী:সুন্নি মুসলিম
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:পূর্ব বর্ধমান জেলার ব্যক্তি
বিষয়শ্রেণী:পাকিস্তান মুসলিম লীগের রাজনীতিবিদ
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতীয় বংশোদ্ভূত বাংলাদেশী ব্যক্তি
বিষয়শ্রেণী:আহলে হাদিস ব্যক্তি
বিষয়শ্রেণী:বঙ্গীয় আইনসভার সদস্য ১৯৪৬-১৯৪৭
বিষয়শ্রেণী:পাকিস্তান গণপরিষদ সদস্য
বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪
ওয়াল্টার হার্মান শটকি

**ওয়াল্টার হার্মান শটকি** (২৩ জুলাই ১৮৮৬ – ৪ মার্চ ১৯৭৬) একজন জার্মান পদার্থবিজ্ঞানী, যিনি ইলেক্ট্রন এবং আয়ন নির্গমন ঘটনার তত্ত্বের বিকাশে প্রাথমিক ভূমিকা পালন করেছিলেন, সিমেন্সে কাজ করার সময় ১৯১৫ সালে স্ক্রিন-গ্রিড ভ্যাকুয়াম টিউব উদ্ভাবন করেছিলেন, রিবন মাইক্রোফোন এবং রিবন লাউডস্পীকার সহ-আবিষ্কার করেছিলেন ১৯২৪ সালে  ডঃ এরউইন গারলাচের সাথে এবং পরে সেমিকন্ডাক্টর ডিভাইস, প্রযুক্তিগত পদার্থবিদ্যা এবং প্রযুক্তির ক্ষেত্রে অনেক গুরুত্বপূর্ণ অবদান রেখেছিলেন।

## জীবনী
শটকি হামবোল্ড ইউনিভার্সিটি অব বার্লিন থেকে পদার্থবিজ্ঞানে ১৯০৮ সালে ব্যাচেলর্স এবং ১৯১২ সালে পিএইচডি ডিগ্রি অর্জন করেন। তিনি ১৯১২ থেকে ১৯১৪ সাল পর্যন্ত ইউনিভার্সিটি অব জেনা তে ডক্টরেটোত্তর গবেষণা করেন। তিনি ১৯২১ থেকে ১৯২৩ সাল পর্যন্ত ইউনিভার্সিটি অব উর্জবার্গ এ শিক্ষকতা করেন। তিনি ১৯২৩ থেকে ১৯২৭ সাল পর্যন্ত ইউনিভার্সিটি অব রোস্টক এ অধ্যাপক হিসেবে কর্মরত ছিলেন।

## তথ্যসূত্র

বিষয়শ্রেণী:জার্মান পদার্থবিজ্ঞানী
বিষয়শ্রেণী:১৯১৫-এ জন্ম
বিষয়শ্রেণী:অসম্পূর্ণ
বিষয়শ্রেণী:১৮৮৬-এ জন্ম
বিষয়শ্রেণী:১৯৭৬-এ মৃত্যু
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অর্ধপরিবাহী পদার্থবিজ্ঞানী
আলী ইবনুল কাত্তান

**আবুল হাসান আলী ইবনে মোহাম্মদ ইবনে আল-কাত্তান আল-ফাছি** (মৃত্যুঃ ১২৩১ খ্রিঃ) মরক্কোর আল-মোহাদ খিলাফতের সময়কার একজন ইমাম, মুহাদ্দিস এবং উলামাদের নেতৃস্থানীয় ব্যক্তি ছিলেন। তিনি ৬২৮ হিজরি সনে কর্ডোবাতে জন্মগ্রহণ করেন এবং ফেজ নগরীতে বসবাস করতেন।

তার গুরুত্বপূর্ণ দু’টি গ্রন্থের নাম "কিতাব আল-নাজার ফি আহকাম আল-নাজার বি-হাসসাত আল-বাসার" এবং “বায়ান আল-ওয়াম ওয়াল ইহাম আল ওয়াকি’ইন ফি কিতাব আল-আহকাম”।

## তথ্যসূত্র


বিষয়শ্রেণী:১২৩১-এ মৃত্যু
বিষয়শ্রেণী:মুহাদ্দিস
বিষয়শ্রেণী:১২শ শতাব্দীর মরক্কী ব্যক্তি
বিষয়শ্রেণী:১৩শ শতাব্দীর মরক্কী ব্যক্তি
বিষয়শ্রেণী:মরক্কী পণ্ডিত
বিষয়শ্রেণী:১৩শ শতাব্দীর আইনজ্ঞ
বিষয়শ্রেণী:মাগরেবী পণ্ডিত